**2. számú melléklet**

**Társadalmi Ellenőrző Tájékoztató Társulás**

**Társulási Megállapodása**

**Egységes szerkezetben**

Magyarország helyi önkormányzatairól szóló 2011. évi CLXXXIX törvény 87.§ -95 §-ai alapján - figyelemmel az atomenergiáról szóló 1996. évi CXVI. törvény10/A.§ (3) bekezdésben foglaltakra – a Társadalmi Ellenőrző Tájékoztató Társulás (a továbbiakban: Társulás) új társulási megállapodását a következők szerint határozzák meg :

**I.**

**A társulás neve, székhelye, tagjai, lakosságszáma**

**1**. A Társulás neve: **Társadalmi Ellenőrző Tájékoztató Társulás** (rövidítve: TETT)

**2**. Székhelye: 7164. Bátaapáti, Petőfi utca 4.

**3**. Működési területe: A társult önkormányzatok közigazgatási területe

**4.** A Társulás időtartama: határozatlan

***5****.* A Társulás tagjainak neve, székhelye, képviselői:

1. **Bátaapáti Község Önkormányzat Képviselő-testülete**

7164 Bátaapáti, Petőfi u. 4. Képviseli: Tornóczky Gábor alpolgármester

1. **Bátaszék Város Önkormányzat Képviselő-testülete**

7140 Bátaszék, Szabadság u. 4. Képviseli: Dr. Bozsolik Róbert polgármester

1. **CikóKözség Önkormányzat Képviselő-testülete**

7161 Cikó, Iskola tér 1. Képviseli: Molnár Józsefné polgármester

1. **Feked Község Önkormányzata Képviselő-testülete**

7724 Feked, Fő utca 5. Képviseli: Tillmann Péter polgármester

1. **Mórágy Község Önkormányzat Képviselő-testülete**

7165 Mórágy, Alkotmány u. 3. Képviseli: Glöckner Henrik polgármester

1. **Mőcsény Község Önkormányzat Képviselő-testülete**

7163 Mőcsény, Béke út 2. Képviseli: Salgó Ivett polgármester

1. **Véménd Község Önkormányzat Képviselő-testülete**

7726 Véménd, Tavasz utca 1. Képviseli: Szalonna Zoltán polgármester

1. **Ófalu Község Önkormányzat Képviselő-testülete**

7696 Ófalu, Kossuth L. u. 3. Képviseli**:** Bechli Erzsébet polgármester

***6. A Társulásban résztvevő települések lakosságszáma (2023. január 1. )***

*Bátaapáti 390 fő, Bátaszék: 6.299 fő, Cikó: 915 fő, Feked: 227 fő,*

*Mórágy: 731 fő, Mőcsény: 334 fő, Véménd 1372 fő, Ófalu: 374 fő (összesen: 10.642 fő)*

**II.**

**A Társulás jogállása**

A Társulás a Mötv. 87. §-a alapján jogi személyiséggel rendelkező társulás, amely alapján önállóan vállalhat kötelezettséget, rendelkezhet vagyoni jogokkal.

**III.**

**A Társulás célja, feladata és hatásköre**

1.A Társadalmi Ellenőrző Tájékoztató Társulás **célja:** a Nemzeti Radioaktív- hulladék-tárolóval (NRHT) kapcsolatos tájékoztatási, ellenőrzési feladatok megvalósítása.

2.A Társulás **feladatai:**

1. Az NRHT környezetében „és a beszállított hulladékcsomagokon” a radioaktív sugárzás szintjének független ellenőrzése, a mérési eredményekről információ szolgáltatása a területileg illetékes lakosságnak.
2. Az NRHT létesítmények építési, bővítési beruházásainak ellenőrzése, a tároló üzemeltetésével és a bővítésével kapcsolatos lakossági tájékoztatás.
3. Információ szolgáltatása a Társulás tevékenységéről a társult önkormányzatok, az érintett lakosság és a Radioaktív Hulladékokat Kezelő Kft. részére.
4. A társult önkormányzatok településeinek fejlesztése, beruházások, bővítések, felújítások támogatása, valamint a működési feltételeik javítása.
5. A Társulás feladatához kapcsolódó helyzetfeltáró elemzések végzése és végeztetése.
6. Az Energiaügyi Minisztérium által, mint támogatóval, - a Radioaktív Hulladékokat Kezelő Kft.-vel mint közreműködővel, a KNPA-ból- megkötött támogatási szerződés keretében a társulási megállapodásban rögzített közös feladatokra és célokra juttatott pénzeszközöknek a társult önkormányzatok közötti szétosztása (a 2. számú mellékletben foglaltak szerint), hatékony felhasználásuk elősegítése.
7. Az átadott pénzeszközök felhasználására vonatkozó támogatási alszerződések megkötése a társult önkormányzatokkal.
8. Az érintett önkormányzatok közötti kapcsolattartás és együttműködés elősegítése.
9. A Társulás vagyonával való gazdálkodás.
10. Kapcsolattartás és együttműködés a nemzetközi és hazai szakmai, közigazgatási és társadalmi szervek és szervezetek között.

3.A Társulás **hatásköre:**

1. Ellenőrzési hatáskörök (feladat 1.,2.pontja)
2. Tájékoztatási, információgyűjtési kötelezettség (feladat 2., 3.pont)
3. Kapcsolattartási és együttműködési kötelezettség (feladat 8.,10. pont)
4. Pénzügyi, gazdasági, fejlesztési ügyekben való döntés, szerződéskötési hatáskör (feladat 4.,6.,7.pont)
5. Vagyongazdálkodási, döntési hatáskör (feladat 9.pont )
6. A társulás szervezeti, működési rendjének meghatározásával, módosításával kapcsolatos döntési hatáskörök.

**IV.**

**A Társulás szervezete, működése és gazdálkodása**

1. A Társulás **szervei**: Társulási Tanács, elnök, alelnök, munkaszervezeti és gazdálkodási feladatokat ellátó szerv.

2. A Társulás **legfőbb irányító és döntést hozó szerve a Társulási Tanács** (továbbiakban: Tanács).

***3*** A Tanácsot a társult önkormányzatok képviselő-testületei által delegált tagok alkotják, ahol minden tagot egy szavazat illet meg.

4.A **Tanács** döntéseit nyílt szavazás útján, határozattal hozza.A társulási tanács akkor határozatképes, ha a tagok több mint 2/3-a jelen van. (8 főből 6 tag)

5.A határozat elfogadásához a jelenlévő tagok több mint felének igen szavazata szükséges. Szavazategyenlőség esetén újbóli szavazás elrendelése szükséges, ha az újbóli szavazásban ismételt egyenlőség alakul ki, akkor a következő társulási tanácsi ülésre kerül ismét a döntéshozatal.

6. A támogatásként kapott pénzeszközök a társult önkormányzatok közötti felosztásához, valamint a társulás elnökének és alelnökének megválasztásához a tagok 2/3-os többségének szavazata szükséges.

7. Minősített döntés kell hozni a társulásból való kizárásról, társuláshoz való csatlakozásról, (minősített többség feltétele: a tagok több mint fele szavazata mellett az általuk képviselt települések lakosságszáma felének elérése)

*8.* A **Tanács** az üléseit szükség szerint tartja, de évenként legalább hat ülést tart.

9.A meghívót és a napirenddel kapcsolatos dokumentumokat az ülés előtt legalább 5 nappal kell a Társulás tagjai részére e-mailben kell megküldeni, amennyiben ennek technikai akadálya van, írásban.

10.A **Tanács** összehívásáról és ülésvezetéséről az elnök, akadályoztatása esetén az alelnök gondoskodik. Mindegyikük akadályoztatása esetén az összehívás, ülésvezetés a korelnök hatásköre.

11. A **Tanács** ülését 15 napon belül össze kell hívni:

* 1. a Tanács tagjainak egynegyedének a tanács ülés összehívásának indokait tartalmazó indítványára ,
  2. ***a*** Tolna Vármegyei Kormányhivatal, mint törvényességi felügyeletért felelős szerv kezdeményezésére.

1. A **Tanács** tagjai közül elnököt választ és alelnököt választhat.

***13.*** A társult önkormányzatok képviselő-testületei képviselő-testületi határozatban gondoskodnak a Tanácsba delegált tag akadályoztatása esetére vonatkozó helyettesítésről.

14. A **Tanács** üléseiről jegyzőkönyvet kell készíteni, amelyre a Magyarország helyi önkormányzatairól szóló 2011. évi CLXXXIX. törvénynek (a továbbiakban: Mötv.) a képviselő-testület üléséről készített jegyzőkönyvre vonatkozó szabályait kell alkalmazni azzal, hogy a jegyzőkönyvet az elnök és a tanács munkaszervezeti feladatait ellátó közös önkormányzati hivatal jegyzője írja alá. A jegyzőkönyvet az ülést követő tizenöt napon belül tanács munkaszervezeti feladatait ellátó közös önkormányzati hivatal jegyzője megküldeni a kormányhivatalnak.

A Tanács ülésén a társult önkormányzatok jegyzői tanácskozási joggal vehetnek részt.

15. A Tanács tagjai évente legalább egy alkalommal kötelesek képviselő-testületeiknek beszámolni a Tanácsban végzett tevékenységükről, a Társulás működéséről, pénzügyi helyzetéről és a társulási cél megvalósulásáról. A beszámolóhoz szükséges dokumentumokat az elnök a tagoknak köteles a kérést követő 15 napon belül rendelkezésre bocsátani.

16.A Társulás gazdálkodására a költségvetési szervek gazdálkodására vonatkozó szabályokat kell alkalmazni, az államháztartásról szóló 2011.évi CXCV. törvény(a továbbiakban: Áht.), valamint az államháztartásról szóló törvény végrehajtásáról szóló 368/2011.(XII.31) Kormányrendeletben(a továbbiakban: Ávr.) foglaltak alapján.

17.A Társulás a Központi Nukleáris Pénzügyi Alapból (KNPA) Támogatási szerződés alapján kapott pénzeszközeit a meghatározott pénzforgalmi számlavezetőjénél nyitott elkülönített bankszámlán kezeli. A társulás számlavezető bankja: MBH Bank Nyrt Bonyhád Kirendeltsége.

18.A Társulás tevékenységének típusát, szakfeladat számát és megnevezését a társulási megállapodás *1. számú melléklete* tartalmazza.

***19.***A Társulás nevében kötelezettségvállalásra a Társulási Tanács elnöke, akadályoztatása esetén az alelnök jogosult.

20.A Társulás nevében tett kötelezettségvállalás ellenjegyzésére a munkaszervezeti feladatait ellátó költségvetési szerv vezetője által írásban kijelölt, a költségvetési szerv állományába tartozó személy jogosult.

21.A Társulás pénzügyi, gazdálkodási feladatait szerződés alapján a Bátaszéki Közös Önkormányzati Hivatala látja el.

22. A Társulás munkaszervezeti feladatait szintén szerződés alapjánBátaszéki Közös Önkormányzati Hivatala látja el. .(Székhelye: 7140 Bátaszék, Szabadság utca 4. )

Feladata:

1. a társulás iratainak iktatása, kezelése
2. A társulásban résztvevő önkormányzatok részére az alszerződések előkészítése, módosítása
3. A társulás tanács meghívóinak, előterjesztéseinek, egyéb dokumentumainak, valamint jegyzőkönyveinek elkészítése, határozatok nyilvántartása
4. A havi pénzlehívások összesítése, ezeknek a dokumentumoknak a kezelése
5. A társulás féléves és éves beszámolóinak és elszámolásainak elkészítése
6. A társulás elnöke adminisztrációs feladatainak ellátása

***23.*** A Társulás munkaszervezeti feladatait munkaszerződéssel és megbízási szerződés megkötése útján kívánja ellátni.

**V.**

**A Társulási Tanács feladatai**

1. Tárgyalja és elfogadja a Társulás éves költségvetését, és a költségvetés végrehajtásáról

szóló beszámolóját.

1. A Társulás vagyonának hasznosítása céljából a szükséges döntéseket meghozza.
2. Dönt a tanácskozási joggal meghívott személyekről.
3. Dönt a kiváláshoz, a kizáráshoz és a társulás megszűntetéséhez kapcsolódó pénzügyi és vagyoni kérdésekben.
4. Elfogadja az éves munkatervet.
5. Ha a jogszabály vagy jelen társulási megállapodás másként nem rendelkezik, gyakorolja a társulás feladat-és hatáskörébe tartozó jogokat és kötelezettségeket.

**VI.**

**A Társulás képviselete:**

1. A Társulást az elnök, akadályoztatása , vagy a Tanács felhatalmazása esetén az alelnök képviseli.
2. Az elnök és az alelnök megbízatása megszűnik:

a.) a társult önkormányzatok képviselő-testületei általi delegálás megszűnésével***.***

b.) a Társulási Tanács által történő visszahívással;

c.) lemondással;

d.) a Társulás megszűnésével;

e.) halálával.

1. Az elnök jelentősebb feladatai:
   1. az ülés rendjének biztosítása
   2. vita vezetése és lezárása
   3. döntési javaslatok előterjesztése és a meghozott döntések érvényesítése kimondása
   4. a döntések végrehajtásáról való gondoskodás
   5. döntés azon kérdésekben, amelyben való eljárásra a tanács őt felhatalmazza
   6. a tanács két ülés ülése közötti időszakban a képviseleti jogosultságából származó eljárás.

**VII.**

**A Társulás vagyona, működési költségek**

1. Az Energiaügyi Minisztérium által a Központi Nukleáris Pénzügyi Alapból (KNPA) az atomenergiáról szóló 1996. évi CXVI. törvény (a továbbiakban Atv.) 10/A.§-ának (2) bekezdésében foglaltak alapján, a Társulás részére a feladatok elvégzésére rendelkezésre átadott pénzügyi támogatásból származott vagyon, amelynek felosztása - a 2. számú melléklet szerinti összeg felosztása - a tanács kizárólagos hatáskörébe tartozik. A 2. számú mellékletben foglalt arányok megváltoztatásához tagok 2/3 többségének szavazata szükséges.

2. A Társulás működésének költségeit a Társulás vagyonából kell biztosítani, melynek összegéről a tanács évente a társult önkormányzatok részére járó támogatás százalékos felosztása előtt 2/3-os többséggel dönt.

3. A Társulás saját ingó vagyonnal rendelkezik, mely felett a tulajdonosi jogokat a tanács gyakorolja. A működtetéséről, hasznosításáról, bérbeadásáról szóló döntés a tanács kizárólagos hatásköre.

**VIII.**

**A Társulás költségvetési ellenőrzésének a rendje**

1. A társulás jogszabályszerű működésének ellenőrzéséről a társulás tagjai, az önkormányzatok belső ellenőrzéseinek szakmai tevékenységét veszik igénybe, a Bonyhádi Közös Önkormányzati Hivatal ellenőrzése révén.

2. A Társulás költségvetési ellenőrzését a székhely település által foglalkoztatott könyvvizsgáló végzi, aki évente egyszer beszámol a Tanácsnak a gazdálkodás ellenőrzéséről.

3. Az ellenőrzés során az ellenőrzöttek kötelesek együttműködni, a szükséges tájékoztatást szóban, szükség szerint írásban megadni.

**IX.**

**A Társuláshoz való csatlakozás, a társulás és a tagsági jogviszony megszűnésének szabályai**

1. A Társulás nyílt, hozzá csatlakozni csak az Atv. 10/A. § (1) bekezdésében érintetteknek lehet, a Társulás elnökéhez intézett írásos csatlakozási kérelem benyújtásával. A csatlakozási kérelmet a Tanács érdemben elbírálja, és arról e társulási megállapodás IV fejezet 7. pontja szerint dönt.

2. A Társuláshoz való csatlakozás napja a Társulási Tanács 1. pontjában meghatározott határozatában szereplő nap.

3. A társulásból kiválni, az önkormányzat képviselő-testületének a Mötv. 89.§ (1) - (2) bekezdésében foglaltak szerinti határozatával lehet, az Atv. 10/A. § (6)bekezdés figyelembe vételével.

4. A társulási megállapodás megszűnik:

1. ha a tagok száma vagy köre vagy a feladat ellátás nem felel meg az Atv. 10/A.§ (3) bekezdés a) - c) pontjában meghatározottaknak,
2. ha a Társulás valamennyi tagjának képviselő-testülete az Mötv. 88. § (2) bekezdés szerinti minősített többséggel hozott határozatával dönt a Társulás megszüntetéséről;
3. a törvény erejénél fogva,
4. a bíróság jogerős döntésével.

5. A társulás megszűnése, a társulásból való kiválás illetve kizárás esetén a társulás vagyona az 2. számú mellékletben meghatározott százalékos arányban kerül felosztásra.

**X.**

**Záró rendelkezések:**

1.A Társulás bélyegzője kör alakú, benne a felírat: Társadalmi Ellenőrző Tájékoztató Társulás Bátaapáti, középen TETT felirattal.

2. A társulási megállapodás módosítását a társulási tanács tagjai kezdeményezhetik. A megállapodás módosításáról a társulási tanács minősített többséggel dönt. A Társulási megállapodást a helyi önkormányzati általános választásokat követő 6 hónapon belül a tagok felülvizsgálják.

A Mötv. 88.§ (2) bekezdése értelmében a Társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.

3. A Társulás tagjai között esetleges jogviták esetén alávetik magukat a Társulás székhelye szerinti bíróság kizárólagos illetékességének.

4. A jelen társulási megállapodásban nem szabályozott kérdésekben a Mötv, az Áht., valamint az Ávr.-ben foglaltak alapján, valamint a Polgári Törvénykönyvről szóló 2013. évi V. törvény rendelkezéseit kell alkalmazni.

***5.***A társulási megállapodás az önkormányzatok képviselő-testületei felhatalmazásának birtokában, mint az önkormányzatok akaratával mindenben megegyezőt, jóváhagyólag került aláírásra.

Bátaapáti, 2023. ………………………….

|  |  |  |
| --- | --- | --- |
| Tornóczky Gábor  Bátaapáti Község Önkormányzata | Dr. Bozsolik Róbert  Bátaszék Város Önkormányzata | Molnár Józsefné  Cikó Község  Önkormányzata |
| Tillmann Péter  Feked Község Önkormányzata | Glöckner Henrik  Mórágy Község Önkormányzata | Salgó Ivett  Mőcsény Község Önkormányzata |
| Szalonna Zoltán  Véménd Község Önkormányzata |  | Bechli Erzsébet  Ófalu Község Önkormányzata |
|  |  |  |
|  |  |  |

**Záradék:**

**A megállapodásban foglaltakat**

|  |  |  |
| --- | --- | --- |
| **Önkormányzat** | **Jelen megállapodást elfogadó határozat száma** | **Polgármester és alpolgármestere**  **aláírása** |
| Bátaapáti Község Önkormányzata  Képviselő-testülte |  |  |
| Bátaszék Város Önkormányzata  Képviselő-testülte |  |  |
| Cikó Község Önkormányzata  Képviselő-testülte |  |  |
| Feked Község Önkormányzata  Képviselő-testülte |  |  |
| Mórágy Község Önkormányzata  Képviselő-testülte |  |  |
| Mőcsény Község Önkormányzata  Képviselő-testülte |  |  |
| Véménd Község Önkormányzat  Képviselő-testülete |  |  |
| Ófalu Község Önkormányzat  Képviselő-testülete |  |  |

**jóváhagyta.**

**1. sz. melléklet**

**A Társulás által végzett tevékenységek**

**Alaptevékenységi szakágazat:** 841216 Környezet-és természetvédelem igazgatása

**Tevékenység jellege kor.funk. száma Megnevezése**

|  |  |  |
| --- | --- | --- |
| Kormányzati funkció | 011130 | Önkormányzatok és önkormányzati hivatalok jogalkotó és általános igazgatási tevékenysége |
| kormányzati funkció | 046040 | Hírügynökségi, információs szolgáltatás |
| kormányzati funkció | 051010 | Hulladékgazdálkodási igazgatása |
| kormányzati funkció | 011320 | Nemzetközi szervezetekben való részvétel |

**2. számú melléklet**

**A tagokat megillető részarány**

|  |  |
| --- | --- |
| **TETT** | |
| **Társulási közös költség.** | **Évente kerül meghatározva a társulási tanács 2/ 3-os döntése értelmében** |
|  | **A támogatási összeg a KNPA-ból szerződés alapján biztosított támogatásból a közös költség levonása után kerül felosztásra %-osan a települések között az alábbiak szerint** |
| Települések | Bátaapáti **39,24 %** |
|  | Bátaszék **18,34%** |
|  | Cikó **4,61 %** |
|  | Feked **4,41 %** |
|  | Mórágy **18,34%** |
|  | Mőcsény **5.89 %** |
|  | Ófalu **1,90 %** |
|  | Véménd **7,26 %** |
| **Települések összesen** | 8 település **100 %** |
|  |  |
|  |  |
|  |  |